་པོའི་དབྱིངས༔
མ་རྟོགས་གློ་བུར་འཁྲུལ་དེས་འགྲོ་འདི་སྣང༔ སོར་བྱང་སྔགས་སོགས་
ཐེག་པའི་རྣམ་གྲངས་རྣམས༔ རྫོགས་པ་ཆེན་པོར་འཇུག་པའི་ལམ་སྟེགས་
ཡིན༔ དེ་ལ་ཐུན་མོང་དང་པོ་བློ་སྦྱོང་བསྟན༔ དལ་འབྱོར་ཞེས་བྱ་ཕྱི་
ལྟར་དལ་བ་བརྒྱདཿ༔ འབྱོར་བཅུ་ལྡན་ཞེས་གསུངས་ཀྱང་ནང་ལྟར་དུཿ༔
འོད་གསལ་དབྱིངས་ལ་སོས་དལ་བག་ཡོད་པར༔ རྣལ་འབྱོར་རིག་པའི་
ཡེ་ཤེས་རྣལ་མར་འབྱོར༔ སྙིང་པོ་ལོན་ཞེས་དེ་ཉིད་རྟོགས་པ་ཡིན
འཁོར་བའི་ཉེས་དམིགས་ཕྱི་ལྟར་འགྲོ་དྲུག་གི སྡུག་བསྔལ་གསུམ་གྱི་
དམ་བཞག་གསུངས་ནའང༔ ནང་ལྟར་འཁོར་བ་རང་གི་སེམས་ཡིན་ཏེ
ཡུལ་དྲུག་རྐྱེན་གྱིས་བསྒྱུར་ན་དམག་གི་གསེབ༔ རིག་པའི་ལུས་སྟོབས་མ་
རྒྱས་བྱིས་པ་དེས༔ གཡུལ་ངོར་རྩོམ་པའི་བྱ་བ་ཅི་ཞིག་བྱེད༔ སྐྱོ་ཞིང་སུན་
པ་རང་གྲོལ་གནད་དུ་ཤེས༔ ལས་འབྲས་ཕྱི་ལྟར་དགེ་སྡིག་སྤང་བླང་
ཡིན༔ འཆོལ་བར་ སྤྱོད་ ན་བསླུ་ མེད་རྒྱལ་བས་གསུངས༔ ནང་ ལྟར་ཀུན་
གཞི་སེམས་ཀྱི་ཡུལ་བུད་ནཿ༔ ལས་ལས་ལྡོག་སྟེ་འཁོར་བའི་རྩ་བ་རུལཿ

55

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
ཚེ་འདི་མི་རྟག་འཇིག་ཅེས་གསུངས་པ་ཕྱི༔ ནང་དུ་སེམས་ཀྱི་རྟོག་པ་སྐད་
ཅིག་མ༔ ཕྲ་བ་ཆོས་ཉིད་མི་རྟག་སྙིང་པོ་མེད༔ འཆི་མེད་གཉུག་མ་བདེ་
གཤེགས་སྙིང་པོ་དངོས༔ རྟོགས་པར་བྱེད་པ་རྡོ་རྗེ་སྙིང་པོའི་ལུགས༔ ཕྱི་
ལྟར་སྐྱབས་གནས་དཀོན་མཆོག་རྣམ་པ་གསུམ ནང་དུ་རྡོ་རྗེའི་ལུས་ཀྱི་
རྩ་ཐིག་རླུང༔ གསང་བ་སྐུ་གསུམ་ཡེ་ནས་འདུ་འབྲལ་མེད༔ རང་ངོ་རིག་
པ་སྐྱབས་ཡུལ་བླ་ན་མེད༔ སེམས་བསྐྱེད་སྨོན་དང་འཇུག་པ་ཕྱི་ལྟར་ལ༔
ནང་ལྟར་རྡོ་རྗེའི་ལུས་ཏེ་ཁམས་དྲུག་ཚངས༔ སངས་རྒྱས་མྱུར་ལམ་སྟོན་
པ་སྔགས་ཀྱི་ཁྱད༔ གསང་བ་རང་སེམས་འཁྲུལ་ནས་རང་གྲིབ་དགྲརཿ
བཟུང་བའི་གཉིས་འཛིན་འཁྲུལ་བའི་འགྲོ་བ་ལཿ རང་རིག་རྒྱལ་བོ་རོ་
མཉམ་རྟོགས་པ་ཡི༔ བྱང་ཆུབ་སེམས་འདི་བླ་ན་མེད་པ་ཡིན༔ མ་ཧཱ་ཡོ་
གས་སྣང་བ་ལྷར་བསྒྲུབ་ཀྱང༔ རྫོགས་པ་ཆེན་པོས་རོ་མཉམ་ཉིད་དུ་སྟོནཿ
ཨ་ནུ་ཡོ་གའི་བདེ་སྟོང་ཡེ་ཤེས་གསུམ༔ ཨ་ཏིའི་དབྱིངས་ན་རིག་སྟོང་
འདུ་འབྲལ་མེདཿ༔ སེམས་སྡེའི་སེམས་ཞེས་རྟོགས་པ་ཤིན་ཏུ་ཕྲ༔ མན་
ངག་སྡེ་བས་སེམས་ཀྱི་སྒྲིབ་པར་ཤེས༔ ཀློང་སྡེའི་ཀློང་ལ་ཅུང་ཟད་བསྔགས་
ན་ཡང༔ ཀློང་ཞེས་ཐ་དད་རྟོག་པ་དེ་ལ་མེད༔ རང་རིག་རང་གསལ་སྤྲོས་
མཐའ་ཀུན་དང་བྲལ༔ མན་ངག་རྒྱལ་པོ་གངས་ཀྱི་སེང་གེ་བཞིན༔ ལོག་རྟོག་
ལ་སོགས་སྡེར་ཆགས་ཟིལ་གྱིས་གནོན༔ ཐེག་པའི་རྒྱལ་པོ་མཁའ་ལ་ཉི་
ཤར་བཞིན༔ རྟོག་འཁྲུལ་ཐེ་ཚོམ་མུན་པ་མཐའ་ནས་སེལ༔ གསང་ཆེན་
རྒྱལ་པོའི་ཟབ་ལམ་མཐར་ཐུག་པ༔ འཁོར་འདས་ལམ་གསུམ་ཀ་
56
56

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་མན་ངག་ཞལ་གདམས་ཀྱི་སྐོར།
ཨ
དག་དབྱིངས་ལ་རྫོགས༔ མཐའ་དང་དབུས་མེད་ནམ་མཁའ་ཆེན་པོ་སྟེ
དཔེར་ན་རིན་ཆེན་བཻཌཱུརྱ་འོད་ལཿ ཉི་འོད་རྐྱེན་གྱིས་མ་རེག་འོད་ལྔ་ནི༔ ནང་
དུ་འཁྱིལ་བཞིན་གཞི་དབྱིངས་མཉམ་པ་ཉིད༔ འཁོར་འདས་ལམ་གསུམ་
དུ་མ་རོ་གཅིག་ངང༔ འོད་ཟེར་རྐྱེན་གྱིས་འོད་ལྔ་སྣང་བ་བཞིན༔ གཞི་སྣང་
ཤར་ནས་གྲོལ་འཁྲུལ་གཉིས་ཀ་སྟོནཿ༔ རང་ངོ་མ་རིག་རྒྱུ་གསུམ་རྐྱེན་བཞི་
སྟེ༔ སེམས་ཅན་ཉེས་པས་མ་བསྐྱེད་འཁོར་བར་འཁྲུལ༔ རང་ངོ་རིག་པའི་
ཁྱད་ཆོས་དྲུག་དང་ལྡན༔ ཀུན་བཟང་བསླབ་སྦྱང་མ་བྱས་ཡེ་སངས་རྒྱས༔
བདེ་གཤེགས་སྙིང་པོ་ཕྱོགས་དང་དབུས་མཐའ་སོགས༔ དུས་གསུམ་རྟོག་
པའི་མཐའ་ལས་ཡེ་ནས་འདས༔ གཟུགས་དབྱིབས་ཁ་དོག་ཐ་སྙད་ཡེ་ནས་
བྲལ༔ ཕྱི་ནང་བར་མེད་ཟང་ཐལ་མཉམ་པ་ཉིད༔ ལྷུན་རྫོགས་འོད་གསལ་
བྱང་ཆུབ་སེམས་ཉིད་ནཿ རྒྱུ་རྐྱེན་གཞན་ལ་ཏིལ་འབྲུ་ཙམ་མ་ལྟོསཿ
སྐྱོན་ཀུན་ཟད་ཅིང་ཡོན་ཏན་ཀུན་དང་ལྡན༔ ཕན་གནོད་བཟང་ངན་བླང་
དོར་ཡུལ་ལས་འདས དགེ་སྡིག་ལེགས་ཉེས་སྤྲོས་པའི་མཚན་མ་མེདཿ
ཀུན་ནས་ཁྱབ་བརྡལ་ནམ་མཁའ་ལྟ་བུར་ཡངས༔ ཀུན་ཏུ་གསལ་བའི་ཆོས་
རྣམས་གོ་སྐབས་འབྱེདཿ༔ ཀུན་ལ་ཞེན་མེད་རྒྱ་མཚོའི་རྦ་རླབས་བཞིན༔ ཀུན་
བཟང་དབྱིངས་ན་འཁོར་འདས་ཐམས་ཅད་མཉམ༔ འདི་དང་འདི་ཞེས་རྟོག་
པའི་མཚན་མ་བྲལ༔ སྔ་ཕྱི་ད་གསུམ་འཁྲུལ་དང་འཁྲུལ་བ་མེད༔ འཁྲུལ་
མ་མྱོང་བ་རྡོ་རྗེ་ཐེག་པའི་མཆོག༔ རྩོལ་མེད་རང་བཞག་ཨ་ཏིའི་གནད་ཀྱི་
མཐིལ༔ མངོན་གསུམ་ཉིད་དུ་རང་གནད་རང་ཞལ་སྟོན༔ ཞེན་མེད་རང་
57

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
གྲོལ་མཁའ་ལམ་བྱ་རྗེས་འདྲ༔ སྣང་སྲིད་དག་མཉམ་སྐུ་གསུམ་ཆེན་པོའི་
ངང༔ མེད་པ་མ་ཡིན་ལྷུན་གྲུབ་ཆེན་པོའི་གདངས༔ ཡོད་པའི་འཛིན་བྲལ་
སྤྲོས་བྲལ་ནམ་མཁའི་གཤིས༔ ཡོད་མེད་མཐའ་བཞིའི་དྲི་མ་རང་སར་སངསཿ༔
ཡེ་ཤེས་ལྔ་ལྡན་སྐུ་ལྔ་འདུ་འབྲལ་མེད༔ ཟུང་འཇུག་སྐུ་ལྔའི་བཀོད་པ་ལྷུན་
གྱིས་གྲུབ༔ གཞི་ལ་བདུན་སོགས་ཐ་སྙད་ཙམ་དབྱེ་ཡང༔
བོ་གཤིས་ལུགས་འདི་ཀ་སྟེ༔ སྒོམ་དང་ཡེངས་མེད་རྟོག་པའི་དྲྭ་ལས་
འཆར་ནུབ་བཟང་ངན་སེམས་ཀྱི་དྲི་མ་གོས༔
ཉག་གཅིག་ངོ་
ཆུ་ནི་འགྲོ་འོང་
འདས༔ འཆར་ནུབ་བཟང་ངན་
གཟུགས་བརྙན་མེད་པ་ལ༔ འཁྱིལ་བའི་རྫིང་དུ་གཟུགས་བརྙན་ཤར་བ་
བཞིན༔ སེམས་ཀྱིས་སེམས་ལ་བལྟས་པས་ག་ལ་ཤེས༔ སེམས་ཀྱི་བྱ་བ་
བསྐྱུར་བས་རིག་པ་མཐོང༔ རྟོག་པ་ཏིལ་གྱི་ཤུན་པ་ཙམ་གྱིས་ཀྱངཿ༔ སྡུག་
བསྔལ་ཟུག་ངུའི་ཉེས་པ་མཐའ་དག་བསྐྱེད༔ བྱིང་ན་ཕྱི་རོལ་ཡུལ་དྲུག་འཁོར་
བའི་གནས༔ རྨུགས་ན་ཀུན་གཞིའི་རྣམ་ཤེས་སེམས་ཀྱི་སྒོ༔ འཐིབས་
པས་གང་དུ་ལུང་མ་བསྟན་པ་སོགས༔ སྦུན་པའི་སྐྱོན་དང་བྲལ་བའི་རྗེན་
པ་ཉིད༔ བཅོས་བསྒྱུར་གང་ཡང་མ་བྱས་ཐ་མལ་བ༔ ད་ལྟའི་ཤེས་པ་ཀུན་
བཟང་མཉམ་པ་ཉིད༔ གསལ་སྟོང་དབྱེར་མེད་ཡབ་ཡུམ་བླ་དག་ཙམ༔ ཕྱི་
དབྱིངས་དྭངས་བ་རྐྱེན་གྱི་ནམ་མཁའ་དང་༔ ནང་དབྱིངས་ཟང་ཐལ་རང་
བཞིན་སེམས་ཀྱི་གཤིསཿ༔ གསང་དབྱིངས་རིག་སྟོང་དབྱེར་མེད་བཙུན་
མོའི་མཁའ༔ མི་འགྱུར་མི་ཤིགས་མི་རྟོག་བདེ་བ་ཆེ༔ རང་བཞིན་བབས་
ཀྱི་དགོངས་པ་བླ་ན་མེད༔ དེ་ཡང་གཟུང་འཛིན་འཁྲུལ་བ་བརྟས་པ་ཡིས༔
58

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་མན་ངག་ཞལ་གདམས་ཀྱི་སྐོར།
ཨ
རིག་པའི་རྒྱལ་པོ་མ་འཁྲུལ་བུམ་སྐུ་ཡངཿ༔ རིག་གདངས་རླུང་དང་འཕྲད་
པས་སྟོབས་བསྐྱེད་དེ༔ སེམས་ཀྱི་མི་ནི་འཕྱེ་བོ་མིག་དང་ལྡན༔ རླུང་གི་རྟ་
ནི༌ལྡོང༌བ༌རྐང༌ལྡན༌པའི༔ རང་དབང་རང་མེད་ཡུལ་དྲུག་འཁོར་བའི་སྒོ
ང་དང་ང་ཡིར་བདག་འཛིན་རྨི་ལམ་བཞིན༔ དཔེར་ན་སྒྱུ་མ་མཁན་གྱི་སྐྱེས་
བུ་ཡིས༔ རང་གི་རྫས་སྔགས་རྟ་གླང་རྟག་བཟུང་བཞིན༔ འཁྲུལ་བ་ཀུན་
རྫོབ་བདེན་མེད་ཡ་མ་བརླ༔ སེམས་ཀྱི་རྟག་པར་ཡང་ཡང་དམ་དུ་བཟུང༔
སྲིན་བུའི་ཁ་ཆུས་རང་ཉིད་འཆིང་བ་དང༔ མིག་ནད་རྐྱེན་གྱིས་ནམ་མཁར་
སྤྲིན་མཐོང་དང༔ མཁྲིས་པའི་ནད་ཀྱིས་དུང་ལ་སེར་པོར་མཐོང༔ རླུང་
སེམས་བྱེད་པ་གཅིག་པའི་ཉོན་མོངས་པས༔ གཞི་ལ་གོས་པ་ཏིལ་ཙམ་མེད་
མོད་ཀྱང༔ གཞི་སྣང་ནམ་མཁའ་ལ་ནི་སྤྲིན་བཞིན་ནོ༔ ཀུན་གཞི་མ་རིག་
ལས་ཀྱི་ས་བོན་ཡིན༔ དེ་ལས་འཛིན་པ་ལས་ཀྱི་རླུང་འགུལ་ཞིང༔ ཀུན་
གཞིའི་རྣམ་ཤེས་གསལ་རིག་གོ་མ་འགགས༔ དེ་ལས་ཉོན་ཡིད་མེ་སྟག་
ཕྲ་བའི་དྲོད༔ ངར་འཛིན་ཕྲ་བའི་དུ་བ་དེ་དང་ལྡན༔ ཚོགས་དྲུག་ཡུལ་
བརྟེན་ཤེས་པ་རིམ་བཞིན་མཆེད༔ རེ་འགའ་ཕུང་པོ་འདི་ཉིད་ང་ཡིན་
སྙམ༔ རེ་འགའ་ངའི་ལུས་ཕྱུགས་དང་རྫི་བོ་བཞིན༔ ང་ཡོད་སྙམ་པའི་
རྟོག་པ་རྒྱུན་མི་འཆདཿ༔ ང་གཅིག་ཡོད་ན་ འཁོར་བ་མཐའ་མེད་དུཿ
དམྱལ་མེ་ལ་ སོགས་འཇིགས་པ་གང་ཞིག་གིསཿ༔ གཞོམ་པར་མི་འགྱུར་
རྟག་པ་གང་དུ་མཆིས༔ ང་མང་ཡོད་ན་སྔོན་མ་གང་དུ་སླེབས༔ རྗེས་མ་
གང་སོང་ད་ལྟ་གང་དུ་ཡོད༔ ཉིན་མཚན་བར་དོ་སྐྱེ་བ་སྔ་ཕྱིའི་ང༔ གཅིག་ན་
59

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
ཐ་དད་སྣང་བ་གང་ལྟར་འཆར༔ དུ་མ་ཡིན་ན་བདེ་སྡུག་ཉེར་ལེན་མེད༔
དོན་ལ་ང་ཞེས་ཐ་སྙད་ཙམ་དུ་ཟདཿ ང་ཡིས་བཏགས་པའི་ཆོས་ཀྱང་དེ་
བཞིན་ནོ༔ བློ་ཡིས་ཕར་བཏགས་ཙམ་ལས་རང་ངོས་ནཿ མིང་དོན་བདེན་
པར་གྲུབ་པ་གང་དུ་སྲིད༔ དཔེར་ན་དྷ་དུ་ར་ཡིས་རྩ་ཁམས་མྱོས༔ སྣང་བ་
གསེར་དང་ཐོ་ཡོར་མི་རུ་འཁྲུལཿ ཐག་ཁྲ་སྦྲུལ་དུ་བཟུང་བ་ཇི་བཞིན་ནོ༔
སྣང་བས་མི་འཆིང་སྣང་བས་མ་བཅིངས་པཿ
ཕན་གནོད་མེད་པ་སྐྱུ་
མའི་དཔེ་བཅུ་སྟེ༔ སྤང་བླང་དགག་སྒྲུབ་བྱེད་པ་ག་ལ་ཡོད༔ སྣང་བ་ལ་ནི་
རྣམ་པ་གསུམ་དུ་ཡོད༔ སོ་སོའི་སྐྱེ་བོས་འཁྲུལ་སྣང་བདེན་པར་བཟུང
སྣང་བ་རྒྱས་ཐེབ་སྒྱུ་མ་ལྟ་བུར་ཤེས༔ ཞེན་མེད་རང་གྲོལ་འོད་གསལ་སྒྱུ་
མར་འཆརཿ༔ བར་བ་མཚན་ཉིད་མེད་པའི་ཐེག་པ་དང༔ བདུད་གཅོད་
ཟབ་མོ་ཡུམ་གྱི་དགོངས་པ་ཀུན༔ བདག་མེད་རྟོགས་པའི་གནད་གསང་
གཅིག་ཏུ་འདུས༔ ཕྱག་རྫོགས་དབུ་ཞེས་ཐེག་པའི་ཐ་སྙད་ཀྱང༔ རིག་སྟོང་
བདག་མེད་དོན་གྱི་ཐེག་པར་འདུས༔ དེ་ཡང་རྟོག་པས་ཅུང་ཟད་དཔྱད་པའི་
བློས༔ འཆིང་བའི་རྒྱུ་ལས་གྲོལ་བར་ག་ལ་འགྱུར༔ སེམས་ནི་ཡུལ་ཕྱིར་
འབྲང་ན་འཁོར་བ་པ༔ འོད་གསལ་རང་ཞལ་མཇལ་ན་འདས་པ་ཉིདཿ
ཤར་བ་ཆོས་ཉིད་ཡིན་ཏེ་བཀག་འགོག་མེད༔ འཇིག་པ་རང་གཤིས་
ཡིན་ཏེ་བཤིག་མི་དགོས༔ དཔྱོད་པ་རང་གི་མཚན་ཉིད་རྐྱེན་མ་རེག༔ དེ་ནི་
རྫོགས་པ་ཆེན་པོའི་གྲོལ་ལུགས་མིནཿ ཡེ་གྲོལ་ཡིན་པས་ཕན་གནོད་ཡུལ་
ལས་འདས༔ ཅེར་གྲོལ་ཡིན་པས་བརྟགས་ན་མཐོང་སར་ཡལ༔
རང་
60

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་མན་ངག་ཞལ་གདམས་ཀྱི་སྐོར།
ཨ
གྲོལ་ཡིན་པས་གཉེན་པོ་གཞན་ན་མེད༔ མཐའ་གྲོལ་ཡིན་པས་རོ་གཅིག་
ཉིད་ དུ་ རྫོགས༔ གནས་ པའི་ སེམས་ ཀྱིས་ཉོན་མོངས་ མི་སྤོང་ ཞིང༔ རྟོག་
པས་རྐྱེན་འཕྲད་དུག་རོ་སླར་ཡང་ལྡང༔ དཔྱོད་པའི་སེམས་གྱིས་རང་སྐྱོན་
མི་མཐོང་སྟེ༔ ཉོན་མོངས་བསོགས་ཤིང་སྒྲིབ་པ་བྱང་མི་ནུས༔ གང་ཡང་
མ་ཡིན་ཀུན་གཞིའི་རྣམ་ཤེས་སོགསཿ ཉི་ཚེའི་སེམས་གནས་ཕྲ་མོས་སྲིད་
པ་ཡི བདག་འཛིན་རྩ་བ་དུས་གཅིག་ཆོད་མི་འགྱུར༔ ཀུན་གཞིའི་
ཞིང་སར་ལས་ཀྱི་བག་ ཆགས་ འབྲས༔ ཉོན་མོངས་རྐྱེན་གྱི་ཆར་གྱིས་མ་
བརླན་ནཿ བདག་མེད་རང་བཞིན་འོད་གསལ་སྣང་བའི་གཟིསཿ
རྒྱུ་འབྲས་བསྐྱེད་པའི་རྩ་བ་གཏིང་ནས་སྐེམས༔ ལུང་ལས་མ་བྱུང་རང་གནས་
གསང་བ་ཉིད༔ སེམས་ལས་མ་བྱུང་ཡེ་ནས་སངས་རྒྱས་དོན༔ རྒྱུ་ལས་མ་
བྱུང་ཀུན་བཟང་མཉམ་ཉིད་དབྱིངས༔ རང་སྣང་རང་ཤར་རང་གྲོལ་དགོངས་
པའི་མཐིལ༔ འཁྲུལ་སྣང་ཉོན་མོངས་རྟོག་པ་ཐད་ཀར་གཅོད༔ གཞི་སྣང་
དུས་ཀྱི་སྒྲ
་སྐུ་གསུམ་མངོན་དུ་འཆར༔ ཁྲེགས་ཆོད་ཟབ་མོའི་རྟོགས་པ་དབུགས་
དབྱུང་ནས༔ ཉེ་ཞིང་མྱུར་ལམ་གསང་བ་ཐོད་རྒལ་ཉིད༔ ཆེ་བ་བདུན་གྱིས་
ཁྱད་པར་འཕགས་པར་འགྱུར༔ སྒྲོན་མ་དྲུག་དང་གནས་དུས་གོ་ཡུལ་གནདཿ
སྣང་བ་བཞི་ཡི་རྟགས་ཚད་མཐར་ཕྱིན་ནས༔ ཤེས་རབ་རང་བྱུང་རིག་སྐུ་
མངོན་གྱུར་ཏེ༔ རིག་འཛིན་རྣམ་བཞི་ས་ལམ་མཐར་ཕྱིན་ནས༔ འཕོ་ཆེན་འཇའ་ལུས་
རྡོ་རྗེའི་སྐུ་འགྲུབ་འགྱུར༔ ཀུན་བཟང་དགོངས་པ་ལག་མཐིལ་བཞག་པ་འདི
དཔེར་ན་གངས་ཀྱི་རྒྱལ་པོའི་ནུ་སྐྱེས་ནི༔ རིན་ཆེན་གསེར་གྱི་ཡོལ་གོ་ལས་
61

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
གཞན་མིན༔ དེ་བཞིན་ཤིན་ཏུ་སྐལ་བཟང་ལས་སྨོན་ལྡན༔ རིག་འཛིན་རྣལ་
འབྱོར་ལས་གཞན་ཐུན་མོང་མིན༔ བཀའ་འདི་སྟོང་བའི་ངོ་བོ་ཨེ་ཀ་ཛ༔ གསལ་
ལ་འགག་མེད་མ་ནིང་དམར་ནག་ཆེ ཐུགས་རྗེའི་རོལ་རྩལ་བཛྲ་ས་དྷུ་
དང༔ ཐུགས་འཕྲད་རང་གྲོལ་གཟའ་བདུད་རཱ་ཧུ་ལ༔ ཞེན་མེད་རང་གསལ་
བཙན་རྒྱལ་ཤན་པ་ཆེ༔ སྐད་ཅིག་ཙམ་ཡང་གཡེལ་བ་མེད་པར་སྲུངས༔ གལ་
ཏེ་སྐལ་མེད་དམ་ཉམས་ལོག་ལྟ་ཅན༔ འདི་སྤྱོད་སྙིང་ཁྲག་དྲོན་མོ་ཧུབ་ཀྱིས་
འཐུངས༔ དམ་ལྡན་སྒྲུབ་པ་པོ་ལ་གྲོགས་མཛད་ཅིང༔ ཉམས་རྟོགས་ཡོན་ཏན་
རྒྱས་ལ་བར་ཆད་བྲལ༔ ཀུན་ཏུ་བཟང་མོ་བཅོམ་ལྡན་རྗེ་བཙུན་མའི༔ གོ་འཕང་
ཚེ་འདིར་བརྙེས་པའི་སྡོངས་གྲོགས་མཛོད༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ
སྦས་རྒྱ གཏད་རྒྱ༔ ཟབ་རྒྱ༔ གསང་རྒྱ༔ གུ་ཧྱ༔ བརྡ་ཐིམ༔ ཞེས་སྔ་འགྱུར་བསྟན་
པའི་སྲོག་ཤིང་དམ་པ་མཚོ་ཕུ་གྲུབ་ཆེན་གྱི་ཡང་སྤྲུལ་ཉིད་དང༌། ཕྱི་འགྱུར་བསྟན་པའི་གསལ་བྱེད་ཨ་
མཆོག་སྐུ་སྐྱེས་ཟུང་གིས་ལྷ་རྫས་མཎྜལ་བཅས་བསྐུལ་བའི་ངོར་གསེར་འབྲོང་རིའི་གནས་ཀྱི་ཡང་
དབེན་དུ་རང་བཞིན་རྫོགས་པ་ཆེན་པོའི་རྣལ་འབྱོར་བ་ཨོ་རྒྱན་རྡོ་རྗེའི་གུར་ལྡན་གསང་བདག་ཆོས་
དབྱིངས་རྡོ་རྗེས་གཏན་ལ་ཕབ་པའི་ཡི་གེ་པ་ནི་གཞི་ཆེན་རིགས་སྲས་སཱུརྱ